Den eneste, der ikke blev taget i [[Ed (løfte)|ed]], var [[Almindelig Mistelten|misteltenen]], fordi Frigg syntes den var for ung. Den rykkede [[Loke]] op og lokkede Balders bror, den blinde Höd, til at skyde en pil af misteltenen. Pilen dræbte Balder. Den fortvivlede Frigg fik fremtvunget af [[Hel (Lokes datter)|Hel]], at hvis alle levende væsener ville græde over Balders død, ville han få lov at vende tilbage fra [[Hel (dødsrige)|Hel]]. Og alle levende væsener brast i gråd, kun ikke en gammel kone, der sad i en hule og hed Tøk - men i virkeligheden var Loke i forklædning. Da de bad Tøk være med til at græde over Balder, svarede hun: "''Tøk skal græde tørre tårer over Balders død! Lad Hel beholde, hvad hun har!''" <ref>{{Cite web |url=http://www.vejenkunstmuseum.dk/Dansk/samlingen/skulpturer2013/lokes%20straf.htm |title=Arkiveret kopi |access-date=28. december 2018 |archive-date=14. december 2018 |archive-url=https://web.archive.org/web/20181214222954/http://www.vejenkunstmuseum.dk/Dansk/samlingen/skulpturer2013/lokes%20straf.htm |url-status=live }}</ref> Balder var dermed dømt til at blive i Hel til [[Ragnarok]]. Rollen som sørgende mor er en parallel til de sørgende gudinder fra [[Mellemøsten]] - [[Ishtar]], [[Isis]] og [[jomfru Maria]].<ref name=steinsland237 />
Religion